Publication: Magyar Közlöny
Issue: MK-2011-49 (Year: 2011, Number: 49)
Era: contemporary
Section: [57/1995. (IX. 15.) AB határozat, ABH 1995, 284, 285–286.].
Paragraph Index: 1167

[57/1995. (IX. 15.) AB határozat, ABH 1995, 284, 285–286.]. Az Alkotmánybíróság megjegyzi, hogy a társadalom igazságérzetét sértõ, eltúlzott mérvû végkielégítések vonatkozásában az Európai Unió is a jogalkotás útjára lépett, két okból is: egyrészt, mivel összegük, mértékük gyakran eleve sérti az igazságérzetet, másrészt pedig azért, mivel a pénzügyi szférában alkalmazott, csak a gyors sikerre koncentráló vezetõi javadalmazási politika hozzájárult az elmúlt évek nemzetközi pénzügyi válságához. Ezért a 2009. április 30-i 2009/384/EK ajánlás különbözõ technikai megoldásokat (elhalasztott, illetve ütemezett kifizetés, a teljesítménykritériumok utólagos – tartós – teljesülésének vizsgálata, a szervezeti egység teljesítményének együttes értékelése) javasol bevezetni a pénzügyi szolgáltatási ágazat javadalmazási politikájának nemzeti szabályozásában. Az Alkotmánybíróság a fentiekre tekintettel megállapítja ezért, hogy az állami forrásból eredõ kifizetések a közpénzekkel való ésszerû gazdálkodás érdekében, törvényben, adójogi eszközökkel is korlátozhatók. Állami forrásokkal való visszaélés esetén pedig a kifizetés korlátozása akár visszaható hatályú is lehet, éppen az Alkotmány 70/I. § (2) bekezdése megengedõ szabálya alapján. Az Alkotmánybíróság már az Abh.-ban is hangsúlyozta, hogy a méltánytalanul magas kifizetések, bizonyos végkielégítések, vagy több éven át ki nem adott, jelentõs mértékû szabadság megváltása különadóval sújthatók visszaható hatállyal is; a visszaélések megakadályozását célzó, a társadalom igazságérzetét érvényesítõ törvény nem alkotmányellenes önmagában, de meg kell maradnia a módosított Alkotmány keretei között. 4.2.5. Törvényben meghatározott jogcímen és mértékben, bevallással lezárt adóévben, visszaélés nélkül megszerzett bevételnek a visszaható hatályú adóztatása azonban már nem az Alkotmány 70/I. §-a új (2) bekezdésének a végrehajtása, hanem az egyén autonómiájába való olyan mértékû közhatalmi beavatkozás, amelynek nincs alkotmányosan elfogadható indoka, ezért az sérti az adófizetõk emberi méltóságát. A 2005. január 1-jére, vagyis a 2010-es adóévet megelõzõ ötödik adóév kezdetére visszaható szabály viszonylag hosszú idõszakot ölel fel. Ez alatt az idõ alatt a magánszemélyt illetõen jelentõsváltozásokállhattakbe. Két ilyen fontos körülményre már a módosított különadó is tekintettel van: – nem köteles különadó fizetésére az a magánszemély, akinek a jogviszonya megszûnését követõ naptári naptól a társadalombiztosítási nyugellátásról szóló törvényben meghatározott saját jogú nyugellátás került megállapításra; – a 2010. december 30. napját megelõzõen elhunyt magánszemély különadójának megfizetésére nem kötelezhetõ az örökös. Más olyan személyi, családi, vagyoni körülményre (pl. a jogviszony megszûnését megelõzõ naptári naptól, vagy a jogviszony megszûnését követõ naptári napnál késõbbi idõpontban való nyugállományba vonulás), amely a bevétel szerzését követõen – a két kivételhez hasonlóan – jelentõsen megváltoztathatta a magánszemély adóteher viselõ képességét, a törvény nincs tekintettel. (Szinte valamennyi indítványozó – sokszor a személyes körülményei részletes ismertetése, egyes esetekben a különadó elszámolásához kiadott munkáltatói igazolás és más okiratok becsatolása mellett – hivatkozik az idõközben nagymértékben megváltozott életkörülményeire, és ezzel összefüggésben arra, hogy a különadó kötelezettség teljesítése következtében kiszolgáltatott élethelyzetbe kerülne. Többen utalnak arra, hogy jogviszonyuk „a Miniszterelnöki Hivatalban, a minisztériumokban, az igazgatási és az igazgatás jellegû tevékenységet ellátó

Source: https://magyarkozlony.hu/hivatalos-lapok/4a404d601b1ba613b5be35afbaa5d56fba32437e/dokumentumok/6ef9036aeda47f7ff49972a0c35d30a3872d64f7/letoltes